CELEX: 32010D0219
Language: da
Date: 2010-04-16 00:00:00
Title: 2010/219/: Kommissionens afgørelse af 16. april 2010 om ophævelse af beslutning 2006/236/EF om særlige betingelser for fiskevarer importeret fra Indonesien og bestemt til konsum (meddelt under nummer K(2010) 2354) (EØS-relevant tekst)

17.4.2010   
            
            
               DA
            
            
               Den Europæiske Unions Tidende
            
            
               L 97/16
            
         KOMMISSIONENS AFGØRELSE
   af 16. april 2010
   om ophævelse af beslutning 2006/236/EF om særlige betingelser for fiskevarer importeret fra Indonesien og bestemt til konsum
   (meddelt under nummer K(2010) 2354)
   (EØS-relevant tekst)
   (2010/219/EU)
   EUROPA–KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 97/78/EF af 18. december 1997 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet (1), særlig artikel 22, stk. 6,
   under henvisning til Europa-Parlamentets og Rådets forordning (EF) nr. 178/2002 om generelle principper og krav i fødevarelovgivningen, om oprettelse af Den Europæiske Fødevaresikkerhedsautoritet og om procedurer vedrørende fødevaresikkerhed (2), særlig artikel 53, stk. 1, litra b), og
   ud fra følgende betragtninger:
   
               (1)
            
            
               Kommissionens beslutning 2006/236/EF af 21. marts 2006 om særlige betingelser for fiskevarer importeret fra Indonesien og bestemt til konsum (3) blev vedtaget, fordi resultaterne af Europa-Kommissionens inspektioner i det pågældende tredjeland havde vist alvorlige hygiejnemangler i forbindelse med håndteringen af fiskevarer.
            
         
               (2)
            
            
               Beslutning 2006/236/EF blev ændret ved Kommissionens beslutning 2008/660/EF (4), som ophævede kravet om at teste fiskevarer, der har oprindelse i Indonesien, for forekomst af histamin og akvakulturprodukter for forekomst af tungmetaller.
            
         
               (3)
            
            
               I henhold til beslutning 2006/236/EF skal medlemsstaterne sikre, at alle sendinger af fiskevarer, bortset fra akvakulturprodukter, som importeres fra Indonesien, underkastes de fornødne test for at sikre, at de pågældende produkter ikke overskrider bestemte grænseværdier for tungmetaller.
            
         
               (4)
            
            
               I henhold til beslutning 2006/236/EF skal denne tages op til revision på grundlag af de indonesiske kompetente myndigheders garantier og resultaterne af de test, som medlemsstaterne har foretaget.
            
         
               (5)
            
            
               Resultaterne af de test, medlemsstaterne har foretaget af fiskevarer, der importeres fra Indonesien, er tilfredsstillende med hensyn til tungmetaller. Desuden har Indonesien nu givet Kommissionen de relevante garantier. Det er derfor ikke længere nødvendigt at teste alle sendinger af fiskevarer for tungmetaller.
            
         
               (6)
            
            
               Beslutning 2006/236/EF bør derfor ophæves.
            
         
               (7)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE AFGØRELSE:
   Artikel 1
   Beslutning 2006/236/EF ophæves.
   Artikel 2
   Denne afgørelse er rettet til medlemsstaterne.
   
      Udfærdiget i Bruxelles, den 16. april 2010.
      
         
            På Kommissionens vegne
         
         John DALLI
         
            Medlem af Kommissionen
         
      
   
   
      (1)  EFT L 24 af 30.1.1998, s. 9.
   
      (2)  EFT L 31 af 1.2.2002, s. 1.
   
      (3)  EUT L 83 af 22.3.2006, s. 16.
   
      (4)  EUT L 215 af 12.8.2008, s. 6.